今日同老婆試新餐廳，原來地方唔算好大，好彩有訂位。坐低叫左個生燒海花螺同醉雞卷，嘩！個花螺好有驚喜，好好味，唔洗點醬已經好夠味同新鮮，醉雞就普通，如果酒味濃啲會更好，最後我地叫左個奶油蝦，冰菜同滷肉飯，奶油蝦真係好香好好味，啲洋蔥配料都俾我地食晒，冰菜一樣好味，我諗成餐飯最唔好食應該係滷肉飯，因為啲肉偏瘦，冇咩口感，同埋真係冇咩汁，另外，服務都幾好幾有禮貌，日後有機會都會再去，因為仲有其他野想食，哈哈！